
Návrh uznesenia
k Správe o činnosti Útvaru hlavného kontrolóra mesta Trnava za rok 2025
Mestské zastupiteľstvo mesta Trnava po prerokovaní:
Berie na vedomie
Správu o činnosti Útvaru hlavného kontrolóra mesta Trnava za rok 2025

Dôvodová správa
V súlade s § 18f ods. 1 písm. e) zákona č. 369/1990 Zb. o obecnom zriadení v znení neskorších predpisov je na rokovanie mestského zastupiteľstva predkladaná správa o kontrolnej činnosti za rok 2025. Keďže v priebehu roka predkladá hlavná kontrolórka na rokovania mestského zastupiteľstva správy o výsledkoch kontrol, v prípade správy o kontrolnej činnosti ide skôr o štatistické spracovanie informácií o vykonaných kontrolách a kontrolných zisteniach za obdobie jedného kalendárneho roka.
Útvar hlavného kontrolóra vykonával v priebehu roka 2025 kontrolnú činnosť, ktorej rozsah vyplýva z príslušných ustanovení zákona č. 369/1990 Zb. o obecnom zriadení v znení neskorších predpisov. Kontrolná činnosť bola vykonávaná v súlade so schválenými plánmi kontrolnej činnosti. Plán kontrolnej činnosti na 1. polrok 2025 bol schválený uznesením mestského zastupiteľstva č. 648/2024 zo dňa 10.12.2024 a plán kontrolnej činnosti na 2. polrok 2025 schválilo mestské zastupiteľstvo uznesením č. 768/2025 zo dňa 24.6.2025.
V nadväznosti na schválené plány kontrolnej činnosti ako aj v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, zákonom č. 369/1990 Zb. o obecnom zriadení v znení neskorších predpisov ako aj iných právnych predpisov bola činnosť útvaru hlavného kontrolóra za sledované obdobie zameraná na výkon kontrolnej činnosti, výkon iných odborných činností, najmä na spracovanie odborných stanovísk, preverovanie splnenia podmienok na prijatie návratných zdrojov financovania a na plnenie ďalších úloh súvisiacich s činnosťou hlavnej kontrolórky ako aj celého útvaru.
Správa o činnosti útvaru hlavného kontrolóra je zostavená v nasledovnom členení:
A. Kontrolná činnosť:
· stručný prehľad o zrealizovaných kontrolách v uplynulom roku 2025,
· správy z kontrol bez kontrolných zistení, v prípadoch keď neboli zistené nedostatky,
· návrhy správ z kontrol a následne správy z kontrol s kontrolnými zisteniami v prípadoch, keď boli zistené nedostatky a prijaté opatrenia,
· rekapitulácia k správam o kontrolách.
B. Ostatná činnosť.
Vzhľadom na množstvo ako aj rozsah a zložitosť jednotlivých prípadov sú pri vyhotovení tejto ročnej správy uvedené iba všeobecné a tie najnutnejšie údaje, ktoré charakterizujú kontrolný postup a výsledok kontroly. Jednotlivé informatívne správy o výsledkoch kontrol predkladá hlavná kontrolórka poslancom mestského zastupiteľstva na každom pravidelnom mestskom zastupiteľstve. Správa o činnosti je písaná tak, aby bol dodržaný zákon o ochrane osobných údajov a v zmysle ustanovení § 20 - 27 zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, ktorý ustanovuje pravidlá pri výkone kontrolnej činnosti.
Podľa §18f ods. 4 zákona č. 369/1990 Zb. o obecnom zriadení v znení neskorších predpisov hlavná kontrolórka je povinná na požiadanie bezodkladne sprístupniť výsledky kontrol poslancom mestského zastupiteľstva a primátorovi mesta. Podľa týchto ustanovení informovanosť o jednotlivých kontrolách každého poslanca mestského zastupiteľstva a primátora mesta je maximálna a zaručená.


Správa o činnosti Útvaru hlavného kontrolóra mesta Trnava za rok 2025
V súlade s § 18f ods. 1 písm. e) zákona č. 369/1990 Zb. o obecnom zriadení v znení neskorších predpisov (ďalej „zákon o obecnom zriadení“) predkladám mestskému zastupiteľstvu správu o kontrolnej činnosti útvaru hlavného kontrolóra (ďalej „ÚHK“) mesta za rok 2025. ÚHK vykonával v priebehu roka 2025 kontrolnú činnosť, ktorej rozsah vyplýva z príslušných ustanovení zákona o obecnom zriadení. Kontrolná činnosť bola vykonávaná v súlade so schválenými plánmi kontrolnej činnosti. Plán kontrolnej činnosti na 1. polrok 2025 bol schválený uznesením mestského zastupiteľstva č. 618/2025 zo dňa 10.12.2024 a plán kontrolnej činnosti na 2. polrok 2025 schválilo mestské zastupiteľstvo uznesením č. 768/2025 zo dňa 24.6.2025.
A. Kontrolná činnosť
V roku 2025 boli ÚHK uskutočňované kontroly v súlade so základnými pravidlami kontrolnej činnosti podľa č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej „zákon o finančnej kontrole“).
V priebehu roku 2025 bolo vydaných 25 písomných poverení na vykonanie kontroly, všetky poverenia na kontrolu boli vystavené v súlade so schválenými plánmi kontrolnej činnosti pre rok 2025.
Na základe týchto poverení na kontroly bolo celkovo uskutočnených 25 kontrol, z toho ukončených bolo 23 kontrol a 2 kontroly sú rozpracované (č. 24/2025 – kontrola nakladania s majetkom a hospodárenia s finančnými prostriedkami v Základnej škole s materskou školou, Atómová 1, Trnava a č. 25/2025 – kontrola procesu poskytovania finančných prostriedkov formou dotácií na Mestskom úrade v Trnave).
Na základe výsledkov ukončených kontrol bolo vypracovaných:
· 6 správ z kontroly bez kontrolných zistení (ďalej KZ) - kontrolou neboli zistené nedostatky, resp. zistené nedostatky iba formálneho charakteru; vtedy sa vyhotoví správa z kontroly (bez KZ),
· 17 správ z kontroly s KZ, ktorým predchádzalo vypracovanie 17 návrhov správ z kontroly - kontrolou boli zistené nedostatky - porušenia zákonných alebo iných záväzných noriem; vtedy je vyhotovený návrh správy z kontroly a následne správa z kontroly (s KZ).
Rozdelenie kontrol podľa povinných osôb (kontrolovaných subjektov) je uvedené v nasledovnej tabuľke a znázornené v grafe:
	Typ povinnej osoby
	Počet kontrol

	Mestský úrad
	8

	Rozpočtové organizácie
	7

	Príspevkové organizácie
	7

	Obchodné spoločnosti
	3




Podľa citovaného § 18f ods. 1 písm. d) zákona o obecnom zriadení „Hlavný kontrolór predkladá správu o výsledkoch kontroly priamo obecnému zastupiteľstvu na jeho najbližšom zasadnutí.“ V súlade s týmto znením zákona boli v roku 2025 predkladané informatívne správy na zasadnutia mestského zastupiteľstva mesta Trnava nasledovne:
1. Pätnáste zasadnutie MZ dňa 15.4.2025
Bod programu MZ č. 8 Materiál č. 1
Kontrola č. 1/2025
č. 2/2025
č. 3, 5/2025
Informatívna správa bola prijatá uznesením MZ č. 653/2025.
2. Šestnáste zasadnutie MZ dňa 26.6.2025
Bod programu MZ č. 13 Materiál č. 1
Kontroly č. 4, 6, 7, 8, 9/2025
č. 12/2025
Informatívna správa bola prijatá uznesením MZ č. 767/2025.
3. Sedemnáste zasadnutie MZ dňa 16.9.2025
Bod programu MZ č. 10 Materiál č. 1
Kontrola č. 10/2025
č. 11/2025
č. 13/2025
Informatívna správa bola prijatá uznesením MZ č. 838/2025.
4. Osemnáste zasadnutie MZ dňa 28.10.2025
Bod programu MZ č. 7 Materiál č. 1
Kontrola č. 14/2025
Informatívna správa bola prijatá uznesením MZ č. 879/2025.
5. Devätnáste zasadnutie MZ dňa 9.12.2025
Bod programu MZ č. 8 Materiál č. 1
Kontrola č. 17, 18/2025
č. 19, 20/2025
Informatívna správa bola prijatá uznesením MZ č. 933/2025.
6. Dvadsiate zasadnutie MZ dňa 10.2.2026
Bod programu MZ č. 12 Materiál č. 1
Kontrola č. 15/2025
č. 16/2025
č. 21/2025, 22/2025
č. 23/2025.
Tieto kontroly sú predkladané na dnešné dvadsiate zasadnutie mestského zastupiteľstva, a sú súčasťou materiálu „Informatívna správa o výsledkoch ukončených a stave rozpracovaných kontrol od 26.11.2025 do 27.1.2026“.
SPRÁVY Z KONTROL (BEZ KZ)
Správou z kontroly /bez KZ/ bola ukončená kontrola v 6 prípadoch a týkalo sa to nasledovných povinných osôb (kontrolovaných subjektov):
1. STEFE Trnava, s.r.o., Františkánska 16, Trnava
kontrola č. 11/2025 – hospodárenie a nakladanie s pohľadávkami mesta
2. Stredisko sociálnej starostlivosti, Vl. Clementisa 51, Trnava
kontrola č. 12/2025 – hospodárenie a nakladanie s pohľadávkami mesta
3. Správa majetku mesta Trnava, p.o., Spartakovská 18, Trnava
kontrola č. 17/2025 – príjmy a výdavky súvisiace s akciou Advent v Trnave 2024
4. Zaži v Trnave – Mestské kultúrne stredisko, Hlavná 1, Trnava
kontrola č. 18/2025 – príjmy a výdavky súvisiace s akciou Advent v Trnave 2024
5. Zariadenie pre seniorov, Terézie Vansovej 5, Trnava
kontrola č. 20/2025 - plnenie prijatých opatrení na základe vykonaných kontrol za rok 2024 – kontrola č. 4/2024
6. Mestský úrad v Trnave, Trhová 3, Trnava
kontrola č. 23/2025 – vybavenie sťažnosti
Napriek tomu, že v uvedených prípadoch neboli zistené porušenia všeobecne záväzných právnych predpisov alebo interných noriem kontrolovaných subjektov, boli na základe skutočností uvedených v správach z kontrol v 7 prípadoch dané odporúčania na zlepšenie a zefektívnenie práce a procesov.
SPRÁVY Z KONTROL (S KZ)
Z celkového počtu vykonaných kontrol v 17 kontrolách boli zistené porušenia všeobecne záväzných právnych predpisov. Na základe uvedeného boli vypracované návrhy správ z kontrol, v ktorých boli navrhnuté povinnej osobe lehoty na podanie námietok k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení. Po uplynutí lehoty na podanie námietok boli vypracované správy z kontrol. V prípade, že sú vypracované pripomienky k návrhom správ z kontrol, môžu byť tieto v prípade ich oprávnenosti zapracované do prislúchajúcej správy z kontroly.
KONTROLA č. 1/2025
Mestský úrad v Trnave, Trhová 3, Trnava
Termín kontroly: 7.1.2025 – 18.2.2025, ukončená 28.2.2025
Kontrola prevodov nehnuteľného majetku mesta, ktorého všeobecná hodnota prevýšila 20 000 eur
Kontrolné zistenia:
2. Dodržiavanie postupov pri prevodoch nehnuteľného majetku mesta v roku 2024, ktorého všeobecná hodnota prevýšila 20 000 eur.
KZ č. 1, 3: Tým, že Príloha č. 3 – Uznesenie Mestského zastupiteľstva Mesta Trnava zo dňa 25.4. a 2.11.2023, ktorým schválilo uzatvorenie zmluvy, ktorá tvorila neoddeliteľnú súčasť zmluvy A, cčz. 232/2024 nebola zverejnená a nebola ani ustanovením ani časťou povinne zverejňovanej zmluvy, ktoré sa nemusia zverejňovať, povinná osoba nekonala v súlade s § 5a ods. 4 zákona o slobode informácií.
KZ č. 2: Uznesenie MZ č. 494/2024 zo dňa 25.6.2024 nebolo schválené trojpätinovou väčšinou všetkých poslancov mestského zastupiteľstva, napriek tomu, že išlo o zmenu uznesenia, ktorým bol schválený prevod majetku z dôvodu hodného osobitného zreteľa, čo nebolo v súlade s § 9a ods. 15 písm. f) zákona o majetku obcí a s čl. 8 ods. 8 písm. c) rokovacieho poriadku.
KZ č. 4, 5: Povinná osoba pri vykonávaní základnej finančnej kontroly v zmysle zákona o finančnej kontrole uvádzala všetky tri možné vyjadrenia (v ich pozitívnom alebo negatívnom variante), pričom nevyčiarkla tie, ktoré boli irelevantné vzhľadom na vykonané overenie, čo nebolo v súlade s Metodickým usmernením sekcie auditu a kontroly Ministerstva financií SR č. MF/006646/2022-1411 finančnej kontrole platným od 22.9.2022. 
Odporúčania:
· Pri zverejňovaní zmlúv dodržiavať ustanovenie § 5a zákona o slobode informácií. 
· Zosúladiť skutkový a právny stav uzatvorených zmluvných záväzkov súvisiacich s kontrolným zistením.
· Pri uskutočňovaní základnej finančnej kontroly postupovať v súlade s Metodickým usmernením sekcie auditu a kontroly Ministerstva financií SR č. MF/006646/2022-1411 k finančnej kontrole vykonávanej podľa zákona o finančnej kontrole.
Písomný zoznam prijatých opatrení: doručený na ÚHK v stanovenom termíne.
KONTROLA č. 2/2025
TT-IT, s.r.o., Trhová 2, Trnava
Termín kontroly: 28.1.2025 – 12.2.2025, ukončená 28.2.2025
Kontrola procesu inventarizácie majetku, záväzkov a rozdielu majetku a záväzkov
Kontrolné zistenia:
2. Proces vykonania inventarizácie majetku, záväzkov a rozdielu majetku a záväzkov.
KZ č. 1: Inventúrne súpisy neobsahovali všetky náležitosti podľa § 30 ods. 2 písm. a) až j) zákona o účtovníctve (napr. deň, ku ktorému bola inventúra vykonaná, miesto uloženia majetku, odporúčania na posúdenie reálnosti ocenenia majetku a pod. ).
KZ č. 2: Inventarizačný zápis TT-IT k 31.12.2023, ktorým sa preukazuje vecná správnosť účtovníctva, neobsahuje všetky výsledky vyplývajúce z porovnania skutočného stavu majetku, záväzkov a rozdielu majetku a záväzkov s účtovným stavom, čo nie je v súlade s § 30 ods. 3 písm. b) zákona o účtovníctve..
Odporúčania:
· Na inventúrnych súpisoch uvádzať všetky zákonom stanovené náležitosti v súlade s § 30 ods. 2 písm. a) až j) zákona o účtovníctve.
· Pri vyhotovovaní a kompletizovaní inventarizačného zápisu postupovať v súlade s § 30 ods. 3 písm. b) zákona o účtovníctve. 
Doplňujúce odporúčania:
· Na príkaznom liste konateľa a aj na iných dokumentoch týkajúcich sa inventarizácie (napr. na inventarizačnom zápise) uvádzať že sa týkajú inventarizácie majetku, záväzkov a rozdielu majetku a záväzkov. 
· Z dôvodu väčšej prehľadnosti a zrozumiteľnosti v inventarizačnom zápise uvádzať stavy jednotlivých zinventarizovaných účtov vyjadrené v eurách (stav zistený inventúrou, stav uvedený v účtovníctve).
· Z dôvodu systematickosti zvážiť vypracovanie internej smernice, ktorá by upravovala postupy vykonania inventarizácie majetku, záväzkov a rozdielu majetku a záväzkov.
Písomný zoznam prijatých opatrení: doručený na ÚHK v stanovenom termíne.
KONTROLA č. 3/2025
Zaži v Trnave – Mestské kultúrne stredisko, Hlavná 1, Trnava
Termín kontroly: 21.1.2025 – 6.3.2025, s prerušením, ukončená 1.4.2025
Kontrola dodržiavania zákona č. 283/2002 Z. z. o cestovných náhradách
Kontrolné zistenia:
2. Kontrola procesu vydávania, schvaľovania a vyúčtovania cestovných príkazov a jeho súlad so všeobecne záväznými právnymi predpismi a internými normami.
KZ č. 1: Zamestnávateľ v jednom prípade neurčil pred pracovnou cestou zamestnancovi podmienky pracovnej cesty, a to miesto nástupu na pracovnú cestu, miesto výkonu pracovnej cesty, dobu trvania, spôsob dopravy a miesto ukončenia pracovnej cesty, ktoré je zamestnávateľ povinný určiť písomne, čím nekonal v súlade s § 3 ods. 1 zákona o cestovných náhradách.
KZ č. 2: Pri vyúčtovaní siedmich zahraničných pracovných ciest uskutočnených v roku 2024 (CP 1, 10-15) pri prepočte sumy stravného v cudzej mene (CZK) voči euru nebol použitý referenčný výmenný kurz určený a vyhlásený Európskou centrálnou bankou alebo Národnou bankou Slovenka, ktorý bol platný k prvému dňu v mesiaci, v ktorom sa zahraničná pracovná cesta alebo iná skutočnosť zakladajúca nárok na stravné začala, čo nebolo v súlade s ustanovením § 36 ods. 6 zákona o cestovných náhradách.
KZ č. 3: Povinná osoba nesprávne určila trvanie zahraničnej cesty v hodinách za deň a tým pri vyúčtovaní zahraničných pracovných ciest poskytla v štyroch prípadoch nesprávnu výšku stravného, čo nebolo v súlade s § 13 ods. 5 zákona o cestovných náhradách (ZCP 2-5/2023)..
KZ č. 4: Nebolo preukázané poistenie nevyhnutných liečebných nákladov v zahraničí 4 zamestnancov na 9 zahraničných pracovných cestách (CP 3, 4/2023, 5-8, 11-13/2024), čo nebolo v súlade s ustanovením § 11 ods. 1 zákona o cestovných náhradách.
KZ č. 5: Pri vyúčtovaní 5 pracovných ciest zamestnancom (TCP 1-3/2024, ZCP 1,2/2024) nebol dodržaný termín predloženia vyúčtovania pracovnej cesty zamestnancom do 30 dní po skončení pracovnej cesty“, čo nebolo v súlade s bodom 5.1 smernice.
KZ č. 6: Pri 15 vyúčtovaniach pracovných ciest (TCP 7,8/2024, ZCP 2-14/2024) nebol dodržaný termín vyúčtovania pracovnej cesty zamestnanca a uspokojenia jeho nárokov zamestnávateľom „do 30 dní odo dňa predloženia podkladov zamestnancom“, čo nebolo v súlade s bodom 5.3 smernice.
3. Základná finančná kontrola podľa zákona o finančnej kontrole.
KZ č. 7: Povinná osoba nevykonala základnú finančnú kontrolu pred úhradami cestovných náhrad zamestnancom, ktoré vyplynuli z vyúčtovaní ich pracovných ciest, čo nebolo v súlade s § 7 ods. 1 zákona o finančnej kontrole.
Odporúčania:
· Zamestnávateľ pred vyslaním zamestnanca na pracovnú cestu písomne určí podmienky pracovnej cesty v súlade s ustanovením § 3 ods. 1 zákona o cestovných náhradách.
· Pri prepočte sumy stravného cudzej meny voči euru postupovať v súlade s ustanovením § 36 ods. 6 zákona o cestovných náhradách.
· Pri vyúčtovaní štyroch zahraničných pracovných ciest uskutočniť v štyroch prípadoch prepočet stravného a vyrovnať vzniknuté rozdiely.
· Pri vysielaní zamestnancov na zahraničné pracovné cesta dbať o dodržiavanie ustanovenia § 11 zákona o cestovných náhradách.
· Pri predkladaní vyúčtovania pracovnej cesty zamestnancom dodržiavať lehoty schválené v § 36 ods. 6 zákona o cestovných náhradách, resp. v smernici.
· Pri vyúčtovaní pracovnej cesty zamestnanca a uspokojenia jeho nárokov zamestnávateľom dodržiavať lehoty uvedené v § 36 ods. 7 zákona o cestovných náhradách, resp. v smernici
· Pri výkone základnej finančnej kontroly overovať súlad každej finančnej operácie alebo jej časti, t.j. aj pred úhradami cestovných náhrad zamestnancom, ktoré vyplynuli z vyúčtovaní ich pracovných ciest podľa § 7 zákona o finančnej kontrole.
Doplňujúce odporúčania:
· V prípade vysielania zamestnancov na pracovnú cestu dôsledne postupovať podľa zákona o cestovných náhradách ako aj prislúchajúcich ustanovení smernice, počnúc vydaním CP pred uskutočnením pracovnej cesty.
· Pri vyúčtovaní pracovnej cesty dodržiavať čl. 5 bod 5.2 smernice, t.j. na jeden CP predložiť jednu správu zo služobnej cesty, resp. vyhodnotenie zahraničnej pracovnej cesty alebo aktualizovať smernicu a zohľadniť prípady, keď sa pracovnej cesty zúčastnia viacerí zamestnanci možnosť vypracovať spoločnú správu z pracovnej cesty a v nej uviesť okrem čísiel CP aj mená zamestnancov vyslaných na pracovnú cestu, ktorí svoj súhlas s obsahom správy potvrdia podpisom.
· V CP uvádzať informáciu o použitom súkromnom alebo služobnom vozidle, vrátane evidenčného čísla vozidla.
Písomný zoznam prijatých opatrení: doručený na ÚHK v stanovenom termíne.
KONTROLA č. 4/2025
Zariadenie pre seniorov, Terézie Vansovej 5, Trnava
Termín kontroly: 23.1.2025 – 17.3.2025, ukončená 6.5.2025
Kontrola dodržiavania zákona č. 283/2002 Z. z. o cestovných náhradách
Kontrolné zistenia:
2. Kontrola procesu vydávania, schvaľovania a vyúčtovania cestovných príkazov a jeho súlad so všeobecne záväznými právnymi predpismi a internými normami.
KZ č. 1: Zamestnanci povinnej osoby v 16 prípadoch predložili písomné doklady potrebné na vyúčtovanie náhrad po zákonom stanovenej lehote 10 pracovných dní odo dňa skončenia pracovnej cesty, čo nebolo v súlade s ustanovením § 36 ods. 7 zákona o cestovných náhradách.
KZ č. 2: V jednom prípade boli písomné doklady zamestnancom predložené o deň neskôr, ako boli vyúčtované zamestnávateľom čo nebolo v súlade s ustanovením § 36 ods. 8 zákona o cestovných náhradách.
KZ č. 3: V 30 CP súvisiacich s tuzemskými aj zahraničnými pracovnými cestami zamestnávateľ neurčil písomne spôsob dopravy, čo nebolo v súlade s ustanovením § 3 ods. 1 zákona o cestovných náhradách.
KZ č. 4: Pri vyúčtovaní pracovnej cesty v 5 prípadoch absentovala „Správa z pracovnej cesty“, čo nebolo v súlade s čl. 6 bod 3 Smernice.
KZ č. 5: Pri výpočte cestovných náhrad nebola v niektorých prípadoch použitá správna hodnota spotreby pohonnej látky uvedená v technickom preukaze, čo nebolo v súlade s ustanovením § 7 ods. 4 zákona o cestovných náhradách.
KZ č. 6: Vo všetkých CP súvisiacich so zahraničnými pracovnými cestami nebol nepreukázaný čas prechodu slovenskej štátnej hranice, ktorý je rozhodujúci pre vznik nároku na náhrady pri zahraničnej pracovnej ceste, čo nebolo v súlade s ustanovením § 16 ods. 2 zákona o cestovných náhradách.
KZ č. 7: V 20 prípadoch nebol poskytnutý preddavok do sumy predpokladaných náhrad pri vyslaní zamestnancov na zahraničnú pracovnú cestu, čo nebolo v súlade s ustanovením § 36 ods. 1 zákona o cestovných náhradách.
KZ č. 8: V 4 prípadoch nebolo preukázané poistenie nevyhnutných liečebných nákladov v zahraničí, čo nebolo v súlade s ustanovením § 11 ods. 1 zákona o cestovných náhradách.
KZ č. 9: V 20 prípadoch neboli pri prepočte sumy stravného použité kurzy cudzej meny (CZK) voči euru platné k prvému dňu v mesiaci, v ktorom sa zahraničná pracovná cesta uskutočnila, čo nebolo v súlade s ustanovením § 36 ods. 6 zákona o cestovných náhradách.
KZ č. 10: V 2 prípadoch neboli náhrady za stravné vypočítané podľa súm stravného pre jednotlivé časové pásma v súlade s ustanovením § 1 Opatrenia MPSVR SR.
KZ č. 11: Povinná osoba nesprávne zaúčtovala faktúru od dodávateľa TATRA UNITED CORPORATION, a.s. vo výške 1 255,00 eur na účte 512 - Cestovné, čo nebolo v súlade s ustanovením § 8 ods. 1 zákona o účtovníctve a súčasne s ustanovením § 59 ods. 3 Opatrenia MF SR.
KZ č. 12: V 1 prípade nebolo písomne určené miesto nástupu na pracovnú cestu, miesto výkonu práce, čas trvania, spôsob dopravy a miesto skončenia pracovnej cesty, čo nebolo v súlade s § 3 ods. 1 zákona o cestovných náhradách.
KZ č. 13: Povinná osoba ako rozpočtová organizácia uhradila vyúčtovanie konzumácie zamestnancov v reštaurácii, čím im poskytla vyššie náhrady za stravné ako umožňuje zákon o cestovných náhradách, čo nebolo v súlade s ustanovením § 9 zákona o cestovných náhradách.
3. Základná finančná kontrola podľa zákona o finančnej kontrole.
KZ č. 14: Povinná osoba nevykonala základnú finančnú kontrolu pred schválením pracovnej cesty na žiadnom CP za rok 2023 a 2024, čo nebolo v súlade s ustanovením § 7 ods. 1 zákona o finančnej kontrole.
KZ č. 15: Povinná osoba pri vykonávaní základnej finančnej kontroly v zmysle zákona o finančnej kontrole v roku 2023 nepostupovala v súlade s Metodickým usmernením MF SR.
Odporúčania:
· Dôsledne dodržiavať ustanovenie § 36 ods. 7 zákona o cestovných náhradách.
· Dôsledne dodržiavať ustanovenie § 36 ods. 8 zákona o cestovných náhradách.
· Dôsledne dodržiavať ustanovenie § 3 ods. 1 zákona o cestovných náhradách.
· Pri vyúčtovaní pracovnej cesty postupovať aj v súlade so Smernicou o cestovných náhradách.
· Pri výpočte cestovných náhrad postupovať v súlade s ustanovením § 7 ods. 4 zákona o cestovných náhradách.
· Pri vyslaní zamestnancov na zahraničnú pracovnú cestu dôsledne dodržiavať ustanovenie § 16 ods. 2 zákona o cestovných náhradách a zaznamenávať čas prechodu cez štátne hranice.
· Pri vyslaní zamestnancov na zahraničnú pracovnú cestu poskytovať preddavok do sumy predpokladaných náhrad v súlade s ustanovením § 36 ods. 1 zákona o cestovných náhradách.
· Pri vyslaní zamestnancov na zahraničnú pracovnú cestu dôsledne dodržiavať ustanovenie § 11 ods. 1 zákona o cestovných náhradách.
· Pri prepočte sumy stravného používať kurzy cudzej meny (CZK) voči euru platné k prvému dňu v mesiaci, v ktorom sa zahraničná pracovná cesta uskutočnila, v súlade s ustanovením § 36 ods. 6 zákona o cestovných náhradách.
· Pri výpočte náhrad za stravné dôsledne dodržiavať zákon o cestovných náhradách a zároveň príslušné Opatrenie MPSVR SR.
· Pri účtovaní dôsledne dodržiavať ustanovenie § 8 ods. 1 zákona o účtovníctve a súčasne ustanovenia Opatrenia MF SR. 
· Pri vyslaní zamestnanca na pracovnú cestu dôsledne dodržiavať ustanovenie § 3 ods. 1 zákona o cestovných náhradách. 
· Pri poskytovaní cestovných náhrad dôsledne dodržiavať ustanovenie § 9 zákona o cestovných náhradách.
· Pri uskutočňovaní základnej finančnej kontroly postupovať v súlade s ustanovením § 7 ods. 1 zákona o finančnej kontrole.
· Pri výkone základnej finančnej kontroly postupovať v súlade s platným Metodickým usmernením MF SR.
Doplňujúce odporúčania:
· Upraviť internú smernicu tak, aby bola v súlade so zákonom o cestovných náhradách a zároveň upravená na podmienky organizácie.
· Odstrániť formálny nedostatok v názve Dohody o používaní vlastného motorového vozidla.
· Uzatvoriť samostatné písomné dohody s jednotlivými zamestnancami o používaní súkromného motorového vozidla na pracovné účely, kde zároveň špecifikuje podmienky jeho používania.
· Z dôvodu, aby boli všetky údaje v dokladoch po formálnej stránke správne uvedené a nepôsobili zmätočne, do budúcnosti dôkladnejšie pristupovať ku kontrole základných údajov uvádzaných na dokladoch a zabezpečiť ich vzájomný súlad. 
· Upraviť zastupovanie štatutára povinnej osoby v prípadoch schvaľovania pokladničných operácií v internom predpise, resp. poveriť zodpovedného zamestnanca za jeho zastupovanie.
· Pri účasti na tuzemských a zahraničných pracovných cestách vyznačovať na CP spôsob stravovania a jeho výšku v závislosti od dĺžky trvania pracovnej cesty v kalendárnom dni.
· Z dôvodu chýbajúceho číslovania niektorých CP a súčasne ich absencii v evidencii CP dôsledne viesť evidenciu, čím povinná osoba zabezpečí prehľadnosť, transparentnosť a aj kontrola procesu povoľovania, schvaľovania a vyúčtovania pracovných ciest.
· Zabezpečiť zaškolenie zodpovedných zamestnancov v oblasti cestovných náhrad.
Písomný zoznam prijatých opatrení: doručený na ÚHK po stanovenom termíne.
KONTROLA č. 5/2025 
Mestské služby mesta Trnava, Priemyselná 5, Trnava
Termín kontroly: 28.1.2025 – 10.2.2025, ukončená 27.2.2025
Kontrola dodržiavania zákona č. 283/2002 Z. z. o cestovných náhradách
Kontrolné zistenia:
2. Kontrola procesu vydávania, schvaľovania a vyúčtovania cestovných príkazov a jeho súlad so všeobecne záväznými právnymi predpismi a internými normami.
KZ č. 1: Zamestnancovi vyslanému na zahraničnú pracovnú cestu dňa 22.10.2024 (CP 36/2024) nebol poskytnutý preddavok, čo nebolo v súlade s ustanovením § 36 ods. 1 zákona o cestovných náhradách.
KZ č. 2: Nebolo preukázané poistenie nevyhnutných liečebných nákladov v zahraničí 2 zamestnancov na pracovnej ceste, konanej dňa 12.4.2023 (CP 11, 12/2023) a 1 zamestnanca na pracovnej ceste konanej dňa 24.6.2024 (CP 28/2024), čo nebolo v súlade s ustanovením § 11 ods. 1 zákona o cestovných náhradách.
3. Základná finančná kontrola podľa zákona o finančnej kontrole.
KZ č. 3: Povinná osoba v rokoch 2023 a 2024 nevykonávala základnú finančnú kontrolu pred schválením cestovného príkazu, t. j. pred vyslaním zamestnanca na pracovnú cestu, čo nebolo v súlade s § 7 ods. 1 zákona o finančnej kontrole.
KZ č. 4: Povinná osoba na 18 VPD v roku 2023 a na 17 VPD v roku 2024, súvisiacich s vyúčtovaním pracovných ciest vyznačovala všetky tri možné vyjadrenia, čo nebolo v súlade s Metodickým usmernením sekcie auditu a kontroly Ministerstva financií SR č. MF/006646/2022-1411 účinného od 22.9.2022 k finančnej kontrole vykonávanej podľa zákona č. 357/2015 Z.z. o finančnej kontrole a audite a o zmene a doplnení niektorých zákonov v z.n.p.
Odporúčania:
· Pri vyslaní zamestnanca na zahraničnú pracovnú cestu vždy poskytnúť preddavok na náhrady v súlade s ustanovením § 36 ods. 1 zákona o cestovných náhradách.
· Pri vyslaní zamestnanca na zahraničnú pracovnú cestu zabezpečiť poistenie nevyhnutných liečebných nákladov v zahraničí v súlade s § 11 ods. 1 zákona o cestovných náhradách.
· Pri výkone základnej finančnej kontroly postupovať v súlade s § 7 ods. 1 zákona o finančnej kontrole a metodickým usmernením MF SR v platnom znení.
Písomný zoznam prijatých opatrení: doručený na ÚHK v stanovenom termíne.
KONTROLA č. 6/2025
Základná škola s materskou školou Ulica Jána Bottu 27, Trnava
Termín kontroly: 21.2.2025 – 31.3.2025, ukončená 6.5.2025
Kontrola dodržiavania zákona č. 283/2002 Z. z. o cestovných náhradách
Kontrolné zistenia:
2. Kontrola procesu vydávania, schvaľovania a vyúčtovania cestovných príkazov a jeho súlad so všeobecne záväznými právnymi predpismi a internými normami.
KZ č. 1: Povinná osoba neočíslovala 38 cestovných príkazov, ktoré zároveň ani neviedla v evidencii cestovných príkazov, čím nekonala v súlade s Čl. 4 ods. 17 Smernice a Čl. 8 Vnútorného predpisu.
KZ č. 2: Pri 30 cestovných príkazoch nebola dodržaná lehota na predloženie dokladov k vyúčtovaniu náhrad, čo nebolo v súlade s § 36 ods. 7 zákona o cestovných náhradách, Čl. 4 ods. 17 Smernice a Čl. 8 Vnútorného predpisu.
KZ č. 3: Za roky 2023 a 2024 bolo zamestnancom vyplatené stravné a cestovné náhrady nad rámec podmienok ustanovených zákonom o cestovných náhradách spolu v sume 83,02 eur, čo nebolo v súlade s § 5 ods. 1 zákona o cestovných náhradách pri tuzemských pracovných cestách a s § 8 ods. 1 zákona o cestovných náhradách pri zahraničných pracovných cestách.
KZ č. 4: Tým, že zamestnávateľ v 50 prípadoch neposkytol preddavky zamestnancom vyslaným na zahraničnú pracovnú cestu, nekonal v súlade s § 36 ods. 1 zákona o cestovných náhradách.
KZ č. 5: Povinná osoba v 12 prípadoch zahraničných pracovných ciest použila pri prepočte sumy stravného nesprávny referenčný kurz, čo nebolo v súlade s § 36 ods. 6 zákona o cestovných náhradách.
KZ č. 6: Povinná osoba neuzatvorila cestovné poistenie nevyhnutných liečebných nákladov v zahraničí pre 7 zamestnancom na 35 pracovných cestách čo nebolo v súlade § 11 ods. 1 zákona o cestovných náhradách.
KZ č. 7: Nesprávnym vykonaním opravy údajov v cestovných príkazoch bol porušený § 8 ods. 1 a § 34 ods. 2 zákona o účtovníctve.
3. Základná finančná kontrola podľa zákona o finančnej kontrole.
KZ č. 8: Povinná osoba pri vykonávaní základnej finančnej kontroly v zmysle zákona o finančnej kontrole v rokoch 2023 a 2024 nepostupovala v súlade s Metodickým usmernením MF SR, ktoré je záväzné.
KZ č. 9: Povinná osoba nevykonala základnú finančnú kontrolu na 19 cestovných príkazoch v roku 2023 a 15 cestovných príkazoch v roku 2024, čo nebolo v súlade s § 7 ods. 1 zákona o finančnej kontrole
Odporúčania:
· Dôsledne dodržiavať Čl. 8 Vnútorného predpisu o cestovných náhradách č. 01/2024
· Dôsledne dodržiavať ustanovenie § 36 ods. 7 zákona o cestovných náhradách.
· Dôsledne dodržiavať ustanovenie § 5 a § 8 zákona o cestovných náhradách.
· Dôsledne dodržiavať ustanovenie § 36 ods. 1 zákona o cestovných náhradách.
· Stanoviť pre výpočet menový kurz podľa prvého dňa v mesiaci kedy sa pracovná cesta uskutočnila, vytlačiť si ho a založiť k cestovnému príkazu.
· Dôsledne dodržiavať ustanovenie § 11 ods. 1 zákona o cestovných náhradách.
· Dôsledne dodržiavať ustanovenia § 8 ods. 1 a § 34 ods. 2 zákona o účtovníctve.
· Dôsledne dodržiavať Metodické usmernenie MF SR č. MF/006646/2022-1411
· Dôsledne dodržiavať § 7 ods. 1 zákona o finančnej kontrole.
Doplňujúce odporúčania:
· Upraviť internú smernicu tak, aby bola v súlade so zákonom o cestovných náhradách.
· Do správy o pracovnej ceste podrobne uviesť akú formu stravovania mal zamestnanec na pracovnej ceste zabezpečenú a následne podľa toho krátiť stravné, ktoré mu prináleží.
Písomný zoznam prijatých opatrení: doručený na ÚHK v stanovenom termíne.
KONTROLA č. 7/2025
Základná škola s materskou školou Nám. SUT 15, Trnava
Termín kontroly: 11.3.2025 – 23.4.2025, ukončená 19.5.2025
Kontrola dodržiavania zákona č. 283/2002 Z. z. o cestovných náhradách
Kontrolné zistenia:
2. Kontrola procesu vydávania, schvaľovania a vyúčtovania cestovných príkazov a jeho súlad so všeobecne záväznými právnymi predpismi a internými normami.
KZ č. 1: Povinná osoba v troch prípadoch v roku 2023 nesprávne zaúčtovala faktúry za služby v sume 543,40 eur na účet 512 - Cestovné, a v roku 2024 povinná osoba na účet 512 zaúčtovala položku v sume 63,80 eur, ktorá predstavovala úhradu cestovných lístkov pre žiakov ZŠ s MŠ čo nebolo v súlade s ustanovením § 8 ods. 1 zákona o účtovníctve a súčasne s ustanovením § 59 ods. 3 Opatrenia MF SR.
KZ č. 2: Zamestnanci ZŠ s MŠ v 2 prípadoch predložili písomné doklady potrebné na vyúčtovanie náhrad po zákonom stanovenej lehote 10 pracovných dní odo dňa skončenia pracovnej cesty, čo nebolo v súlade s ustanovením § 36 ods. 7 zákona o cestovných náhradách.
KZ č. 3: Trom zamestnancom ZŠ s MŠ pri účasti na dvoch tuzemských pracovných cestách boli vyplatené náhrady cestovných výdavkov spolu vo výške 101,52 eur aj napriek skutočnosti, že nepoužili na pracovnej ceste ako dopravný prostriedok vlak, ale boli ako spolucestujúci v súkromnom motorovom vozidle ďalšieho zamestnanca, čo nebolo v súlade s § 4 ods. 1 písm. a) o cestovných náhradách.
KZ č. 4: Vo všetkých CP súvisiacich so zahraničnými pracovnými cestami nebol nepreukázaný čas prechodu slovenskej štátnej hranice, ktorý je rozhodujúci pre vznik nároku na náhrady pri zahraničnej pracovnej ceste, čo nebolo v súlade s ustanovením § 16 ods. 2 zákona o cestovných náhradách.
KZ č. 5: Vo všetkých 23 prípadoch nebol poskytnutý preddavok do sumy predpokladaných náhrad pri vyslaní zamestnancov na zahraničnú pracovnú cestu, čo nebolo v súlade s ustanovením § 36 ods. 1 zákona o cestovných náhradách.
KZ č. 6: Vo všetkých 23 prípadoch zahraničných pracovných ciest nebolo preukázané poistenie nevyhnutných liečebných nákladov v zahraničí, čo nebolo v súlade s ustanovením § 11 ods. 1 zákona o cestovných náhradách.
KZ č. 7: V 7 prípadoch neboli pri prepočte sumy stravného použité kurzy cudzej meny (CZK) voči euru platné k prvému dňu v mesiaci, v ktorom sa zahraničná pracovná cesta uskutočnila, čo nebolo v súlade s ustanovením § 36 ods. 6 zákona o cestovných náhradách.
KZ č. 8: V štyroch prípadoch neboli náhrady za stravné vypočítané podľa súm stravného pre jednotlivé časové pásma v súlade s ustanovením § 1 Opatrenia MPSVR SR.
KZ č. 9: Povinná osoba nesprávnym spôsobom vykonala opravy údajov v cestovných príkazoch ako účtovných záznamoch, čo nebolo v súlade s § 8 ods. 1 a § 34 ods. 2 zákona o účtovníctve.
3. Základná finančná kontrola podľa zákona o finančnej kontrole.
KZ č. 10: Povinná osoba nevykonala základnú finančnú kontrolu pred schválením pracovnej cesty na žiadnom CP za rok 2023 a na 7 CP za rok 2024, čo nebolo v súlade s ustanovením § 7 ods. 1 zákona o finančnej kontrole.
KZ č. 11: Povinná osoba pri vykonávaní základnej finančnej kontroly v zmysle zákona o finančnej kontrole v rokoch 2023 a 2024 nepostupovala v súlade s Metodickým usmernením MF SR.
Odporúčania:
· Dôsledne dodržiavať ustanovenie § 8 ods. 1 zákona o účtovníctve a súčasne s ustanovenie § 59 ods. 3 Opatrenia MF SR.
· Dôsledne dodržiavať ustanovenie § 36 ods. 7 zákona o cestovných náhradách.
· Dôsledne dodržiavať ustanovenie § 4 ods. 1 písm. a) zákona o cestovných náhradách.
· Pri vyslaní zamestnancov na zahraničnú pracovnú cestu dôsledne dodržiavať ustanovenie § 16 ods. 2 zákona o cestovných náhradách a zaznamenávať čas prechodu cez štátne hranice.
· Pri vyslaní zamestnancov na zahraničnú pracovnú cestu dôsledne dodržiavať ustanovenie § 36 ods. 1 zákona o cestovných náhradách a poskytovať im preddavok do sumy predpokladaných náhrad.
· Pri vyslaní zamestnancov na zahraničnú pracovnú cestu dôsledne dodržiavať ustanovenie § § 11 ods. 1 zákona o cestovných náhradách.
· Pri prepočte sumy stravného používať kurzy cudzej meny (CZK) voči euru platné k prvému dňu v mesiaci, v ktorom sa zahraničná pracovná cesta uskutočnila, v súlade s ustanovením § 36 ods. 6 zákona o cestovných náhradách.
· Pri výpočte náhrad za stravné dôsledne dodržiavať zákon o cestovných náhradách a zároveň príslušné Opatrenie MPSVR SR.
· Pri oprave údajov v cestovných príkazoch dôsledne dodržiavať ustanovenie § 8 ods. 1 a § 34 ods. 2 zákona o účtovníctve. 
· Pri vykonávaní základnej finančnej kontroly dôsledne dodržiavať ustanovenie § 7 ods. 1 zákona o finančnej kontrole.
· Pri vykonávaní základnej finančnej kontroly postupovať v súlade s platným Metodickým usmernením MF SR.
Doplňujúce odporúčania:
· Upraviť internú smernicu Cestovné náhrady tak, aby bola v súlade so zákonom o cestovných náhradách a súčasne opraviť v čl. 4 bode 4.1 ods. 1 chybu v písaní – „náhrada cestovných výdavkov pravidelnou verejnou dopravou, to sú výdavky, ktoré zamestnávateľ v priebehu pracovnej cesty vynaloží...“ slovo zamestnávateľ nahradiť slovom zamestnanec.
· Zabezpečiť vrátenie finančných prostriedkov vo výške 101,52 eur, ktoré boli zamestnancom vyplatené neoprávnene. 
· Vysporiadať rozdiely vzniknuté pri vyplatení náhrad za stravné zamestnancom ZŠ s MŠ spolu vo výške 15,08 eur v prospech zamestnancov. 
· Pri vyslaní zamestnancov na pracovnú cestu uhradiť faktúru za ubytovanie a stravu vopred. 
· Zabezpečiť účasť zamestnancov zodpovedných za oblasť cestovných náhrad na školení k predmetnej téme.
· Zhodnotiť či je žiadúce, aby boli prílohy č. 1 a č. 1B súčasťou smernice o finančnej kontrole alebo nie a podľa toho následne upraviť text smernice.
Písomný zoznam prijatých opatrení: doručený na ÚHK v stanovenom termíne.
KONTROLA č. 8/2025
Základná škola s materskou školou Kornela Mahra 11, Trnava
Termín kontroly: 12.3.2025 – 12.5.2025, s prerušením, ukončená 29.5.2025
Kontrola dodržiavania zákona č. 283/2002 Z. z. o cestovných náhradách
Kontrolné zistenia:
2. Kontrola procesu vydávania, schvaľovania a vyúčtovania cestovných príkazov a jeho súlad so všeobecne záväznými právnymi predpismi a internými normami.
KZ č. 1: Povinná osoba v súvislosti s účasťou zamestnanca na danej školiacej a kooperačnej aktivite nepostupovala podľa Zmluvy o poskytnutí grantu, Prílohy II – Finančné a zmluvné pravidlá, ktorá pri určovaní pobytových nákladov ukladala postupovať podľa zákona o cestovných náhradách.
KZ č. 2: Tým, že povinná osoba vyplatila zamestnancovi náhradu výdavkov aj za ďalšiu osobu, pričom pracovnej cesty sa zúčastnil iba jeden zamestnanec, nekonala v súlade s § 4 ods. 1 písm. b) a d) zákona o cestovných náhradách.
KZ č. 3: V 1 prípade zamestnávateľ písomne neurčil miesto nástupu na pracovnú cestu, miesto výkonu práce, čas trvania, spôsob dopravy a miesto skončenia pracovnej cesty, čo nebolo v súlade s ustanovením § 3 ods. 1 zákona o cestovných náhradách.
KZ č. 4: Zamestnávateľ v 1 prípade písomne neurčil miesto nástupu na pracovnú cestu, miesto výkonu práce, čas trvania, spôsob dopravy a miesto skončenia pracovnej cesty zamestnanca, čo nebolo v súlade s ustanovením § 3 ods. 1 zákona o cestovných náhradách.
KZ č. 5: Povinná osoba uhradila náhrady preukázaných výdavkov dvom zamestnancom na pracovnú cestu s rovnakým začiatkom cesty, miestom konania, účelom cesty, koncom cesty dvomi SMV v celkovej sume 408,24 eur. Vyslanie dvoch zamestnancov na pracovnú cestu s rovnakým miestom začiatku a konca pracovnej cesty dvoma SMV a preplatenie základnej náhrady za každý kilometer jazdy a náhrada za spotrebované pohonné látky pri oboch súkromných vozidlách, nebolo v súlade s článkom 6 smernice, podľa ktorého použitie cestného motorového vozidla... na pracovné účely je možné len vtedy, ak je to ekonomicky výhodné. V tomto prípade možno tiež konštatovať, že overenie časti finančnej operácie základnou finančnou kontrolou nebolo v súlade so základnými cieľmi finančnej kontroly, ktorými podľa § 2 zákona o finančnej kontrole je aj dodržiavanie hospodárnosti a efektívnosti pri hospodárení s verejnými financiami.
KZ č. 6: Dohoda o použití osobného vozidla riaditeľky ZŠ s MŠ bola podpísaná riaditeľkou ako zamestnancom, ale aj ako zamestnávateľom, čo nebolo v súlade s § 4 zákona č. 552/2003 Z.z. o výkone práce vo verejnom záujme v z.n.p., podľa ktorého právne úkony za zamestnávateľa, ktorý je štatutárnym orgánom, robí orgán, ktorý ho vymenoval alebo zvolil (dohoda o SMV uzatvorená medzi riaditeľkou a zamestnankyňou LV).
KZ č. 7: V 13 prípadoch nebola v rámci pracovných ciest uzatvorená písomná dohoda na použitie SMV na pracovné účely, čo nebolo v súlade s článkom 6 smernice, podľa ktorého „použitie iného cestného motorového vozidla na pracovné účely je možné len na základe písomnej dohody a so súhlasom vedúceho zamestnanca“.
KZ č. 8: V 11 prípadoch neboli náhrady za stravné vypočítané podľa súm stravného pre jednotlivé časové pásma v súlade s ustanovením § 1 Opatrenia MPSVR SR. Uvedený nedostatok sa týkal pracovných ciest, na ktoré boli vyslaní zamestnanci CP 5/2023 – 0,15 eur, CP 10/2023 – 0,84 eur, CP 2/2024 – 1,00 eur, CP 3/2024 – 7,80 eur, CP 4/2024 – 7,80 eur, CP 5/2024 – 0,84 eur, CP 7/2024 – 0,87 eur, CP 8/2024 – 0,29 eur, CP 9/2024 – 0,94 eur, CP 12/2024 – 1,88 eur, CP 13/2024 – 0,34 eur (zamestnancom bolo vyplatené stravné v nižšej sume , na akú mali nárok).
KZ č. 9: CP, v rámci ktorých neboli uplatnené žiadne cestovné náhrady (tzv. „nulové CP“) povinná osoba nevykonala v 48 prípadoch prepočet nároku na stravné, čo nebolo v súlade s § 5 ods. 1 zákona o cestovných náhradách, podľa ktorého zamestnancovi patrí stravné za každý kalendárny deň pracovnej cesty za podmienok ustanovených týmto zákonom.
KZ č. 10: Pri kontrole písomných dokladov, ktoré bol zamestnanec povinný odovzdať, pri vyúčtovaní pracovnej cesty bolo zistené, že pri vyúčtovaní 4 CP (8, 9, 11, 12/2023) neboli priložené správy z pracovnej cesty, čo nebolo v súlade s článkom 9 smernice.
KZ č. 11: Pri kontrole dodržiavania termínov predloženia vyúčtovania cestovných náhrad zamestnancom „do desiatich pracovných dní odo dňa skončenia pracovnej cesty“ bolo zistené pri vyúčtovaní pracovnej cesty (CP 1/2024) nedodržanie termínu, čo nebolo v súlade s § 36 ods. 7 zákona o cestovných náhradách.
KZ č 12: Podľa článku 8 ods. 1 Kolektívnej zmluvy pre obdobie od 1.5.2023 do 30.4.2025 „zamestnávateľ sa zaväzuje uskutočniť výplatu platu raz mesačne najneskôr v 15. deň po ukončení predchádzajúceho mesiaca...“
Vzhľadom na termín vyúčtovania pracovnej cesty zamestnanca a uspokojenia jeho nárokov zamestnávateľom „do desiatich pracovných dní odo dňa predloženia písomných dokladov“, pri väčšine vyúčtovaní pracovných ciest (CP 1, 2, 5, 6, 8-14/2023, CP 1-4, 6-13/2024) bolo pri uspokojení nárokov zamestnanca zamestnávateľom zistené nedodržanie termínu stanoveného v § 36a zákona o cestovných náhradách, podľa ktorého „náhrady poskytované podľa tohto zákona sú splatné v lehote podľa § 36 ods. 8.“
KZ č. 13: Kontrolou bolo zistené, že oprava bola vo viacerých prípadoch (CP č. 11, 13, 14/2023, CP 1-13/2024 ) v kontrolovanom období vykonaná zabielením opravovaného údaju. Povinná osoba nesprávnym spôsobom vykonala opravy údajov v cestovných príkazoch ako účtovných záznamoch, čo nebolo v súlade s § 8 ods. 1 a § 34 ods. 2 zákona o účtovníctve.
3. Základná finančná kontrola podľa zákona o finančnej kontrole.
KZ č. 14: Povinná osoba nevykonávala základnú finančnú kontrolu pred vyslaním zamestnanca na pracovnú cestu (okrem CP 9, 12/2024), čo nebolo v súlade s § 7 ods. 1 zákona o finančnej kontrole.
KZ č. 15: Pri vykonávaní základnej finančnej kontroly povinná osoba vyznačovala všetky z 3 možných vyjadrení (v jeho pozitívnom alebo negatívnom variante), ale nevyčiarkla irelevantné vyjadrenia vzhľadom na vykonané overenie, čo nebolo v súlade s metodickým usmernením MF SR a smernicou o FK.
Odporúčania:
· Pri účasti zamestnanca na školiacej a kooperačnej aktivite uskutočnenej na základe Zmluvy o poskytnutí grantu dodržiavať zmluvné pravidlá v plnom rozsahu.
· Pri vyúčtovaní pracovných ciest dôsledne dodržiavať ustanovenie § 4 ods. 1 písm. b) a d) zákona o cestovných náhradách.
· V prípade vyslania zamestnanca na pracovnú cestu dôsledne postupovať podľa ustanovenia § 3 ods. 1 zákona o cestovných náhradách.
· Zabezpečiť dodržiavanie článku 6 smernice, podľa ktorého použitie cestného motorového vozidla... na pracovné účely je možné len vtedy, ak je to ekonomicky výhodné a súčasne postupovať v zmysle ô 2 zákona o finančnej kontrole a dodržiavať hospodárnosť a efektívnosť pri hospodárení s verejnými financiami.
· V prípade používania osobného vozidla riaditeľky ZŠ s MŠ na pracovné účely uzavrieť Dohodu o použití osobného vozidla v súlade s § 4 zákona č. 552/2003 Z.z. o výkone práce vo verejnom záujme v z.n.p.
· V prípade používania osobného vozidla zamestnancami ZŠ s MŠ dbať na dodržiavanie článku 6 smernice, podľa ktorého „použitie iného cestného motorového vozidla na pracovné účely je možné len na základe písomnej dohody a so súhlasom vedúceho zamestnanca“.
· Pri výpočte náhrad za stravné dôsledne dodržiavať zákon o cestovných náhradách a zároveň príslušné Opatrenie MPSVR SR.
· Pri vyúčtovaní CP vždy uskutočniť prepočet nároku na stravné v súlade s § 5 ods. 1 zákona o cestovných náhradách a § 1 Opatrenia MPSVR SR.
· Dodržiavať článok 9 smernice, podľa ktorého súčasťou vyúčtovania CP je aj správa z pracovnej cesty.
· Pri predkladaní vyúčtovania pracovnej cesty zamestnancom dodržiavať lehoty schválené v § 36 ods. 7 zákona o cestovných náhradách.
· Pri uspokojení nárokov zamestnanca na základe vyúčtovania pracovnej cesty postupovať v súlade s § 36a zákona o cestovných náhradách, podľa ktorého „náhrady poskytované podľa tohto zákona sú splatné v lehote podľa § 36 ods. 8.“
· Pri oprave údajov v CP dôsledne dodržiavať ustanovenie § 8 ods. 1 a § 34 ods. 2 zákona o účtovníctve.
· Pri výkone základnej finančnej kontroly overovať súlad každej finančnej operácie alebo jej časti podľa § 7 zákona o finančnej kontrole, t. j. pred vyslaním zamestnanca na pracovnú cestu.
· Pri výkone základnej finančnej kontroly postupovať v súlade s metodickým usmernením MF SR v platnom znení a smernicou o FK.
Doplňujúce odporúčania:
· Do smernice doplniť proces schvaľovania pracovných ciest štatutára povinnej osoby.
· Zabezpečiť vrátenie finančných prostriedkov vo výške 108,00 eur, ktoré boli zamestnancovi preplatené neoprávnene. 
· Zabezpečiť, aby všetky výdavky, ktoré sú hradené v rámci pracovnej cesty boli súčasťou vyúčtovania pracovnej cesty.
· Vysporiadať rozdiely vzniknuté pri vyplatení náhrad za stravné zamestnancom ZŚ s MŠ spolu vo výške 22,84 eur v prospech zamestnancov.
· Zabezpečiť dôsledné vyznačenie informácie o poskytnutom stravovaní vo vyúčtovaní pracovnej cesty, resp. uviesť ju v správe zo služobnej cesty.
· V prípadoch, keď sa pracovnej cesty zúčastnia viacerí zamestnanci v správe z pracovnej cesty uviesť aj mená všetkých zamestnancov vyslaných na pracovnú cestu, ktorí svoj súhlas s obsahom správy potvrdia podpisom.
· V príslušnom roku viesť jednu evidenciu cestovných príkazov s narastajúcim číselným radom, pričom jednotlivé cestovné príkazy číslovať narastajúcim spôsobom.
· Pri písomnom vyslaní zamestnancov používať tlačivo CP, v súlade s platnou legislatívou.
Písomný zoznam prijatých opatrení: doručený na ÚHK v stanovenom termíne.
KONTROLA č. 9/2025
Mestský úrad v Trnave, Trhová 3, Trnava
Termín kontroly: 2.4.2025 – 12.5.2025, ukončená 23.5.2025
Kontrola dodržiavania zákona č. 283/2002 Z. z. o cestovných náhradách
Kontrolné zistenia:
2. Kontrola procesu vydávania, schvaľovania a vyúčtovania cestovných príkazov a jeho súlad so všeobecne záväznými právnymi predpismi a internými normami.
KZ č. 1: Zamestnanci povinnej osoby v 5 prípadoch nepredložili písomné doklady potrebné na vyúčtovanie náhrad v zákonom stanovenej lehote do 10 pracovných dní odo dňa skončenia pracovnej cesty, čo nebolo v súlade s ustanovením § 36 ods. 7 zákona o cestovných náhradách.
KZ č. 2: V CP č. 3653, CP č. 3921 a v CP č. 4025 súvisiacich s vyslaním zamestnanca na tuzemskú pracovnú cestu v roku 2024 predložená dokumentácia neobsahovala podpornú dokumentáciu preukazujúcu dôvod pracovnej cesty a termíny realizácie pracovnej cesty, čo nebolo v súlade s čl. 5, bod 5.3 Príkazu primátora.
KZ č. 3: V CP č. 2984 a v CP č. 3112 v roku 2023 a v CP č. 4103 v roku 2024 súvisiacich s vyslaním zamestnanca na zahraničnú pracovnú cestu predložená dokumentácia neobsahovala pozvánku, prípadne inú podpornú dokumentáciu preukazujúcu dôvod pracovnej cesty a termíny pracovnej cesty, čo nebolo v súlade s čl. 6, bod 6.4 Príkazu primátora.
KZ č. 4: V CP č. 3604, súvisiacom s vyslaním zamestnanca na tuzemskú pracovnú cestu, nebol udelený písomný súhlas s použitím vlastného motorového vozidla primátorom mesta, resp. prednostom, čo nebolo v súlade s čl. 7, bod 7.1 Príkazu primátora.
KZ č. 5: V 17 prípadoch nebol poskytnutý preddavok do sumy predpokladaných náhrad pri vyslaní zamestnancov na zahraničnú pracovnú cestu, čo nebolo v súlade s ustanovením § 36 ods. 1 zákona o cestovných náhradách.
3. Základná finančná kontrola podľa zákona o finančnej kontrole.
KZ č. 6: V CP č. 3578 a CP č. 3608 bola základná finančná kontrola vykonaná zamestnancom, ktorý sa zúčastnil pracovnej cesty a jeho vedúcim zamestnancom, čo nebolo v súlade s ustanovením § 7 ods. 2 zákona o finančnej kontrole.
KZ č. 7: Povinná osoba pri vykonávaní základnej finančnej kontroly v zmysle zákona o finančnej kontrole v 12 prípadoch nepostupovala v súlade s Metodickým usmernením MF SR.
KZ č. 8: Povinná osoba nevykonala základnú finančnú kontrolu vo fáze vyúčtovania pracovnej cesty, t. j. pred vyplatením vzniknutých cestovných náhrad, čím nepostupovala v súlade s ustanovením § 7 ods. 1 zákona o finančnej kontrole.
Odporúčania:
· Dôsledne dodržiavať ustanovenie § 36 ods. 7 zákona o cestovných náhradách.
· Pri vyslaní zamestnanca na tuzemskú pracovnú cestu dôsledne dodržiavať čl. 5 Príkazu primátora. 
· Pri vyslaní zamestnanca na zahraničnú pracovnú cestu dôsledne dodržiavať čl. 6 Príkazu primátora. 
· Pri používaní vlastného motorového vozidla na pracovnej ceste dôsledne dodržiavať čl. 7 Príkazu primátora. 
· Pri vyslaní zamestnanca na zahraničnú pracovnú cestu dôsledne dodržiavať ustanovenie § 36 ods. 1 zákona o cestovných náhradách.
· Pri vykonávaní základnej finančnej kontroly dôsledne dodržiavať ustanovenie § 7 ods. 2 zákona o finančnej kontrole.
· Pri vykonávaní základnej finančnej kontroly postupovať v súlade s Metodickým usmernením MF SR.
· Pri vykonávaní základnej finančnej kontroly dôsledne dodržiavať ustanovenie § 7 ods. 1 zákona o finančnej kontrole.
Doplňujúce odporúčania:
· Upraviť postup vyúčtovania pracovnej cesty zo strany zamestnávateľa v Príkaze primátora tak, aby bolo zrejmé, ktorý dátum je dňom vyúčtovania pracovnej cesty zo strany zamestnávateľa.
· Upraviť Príkaz primátora tak, aby mohli zamestnanci v prípade vyslania na pracovnú cestu uviesť ako miesto nástupu na pracovnú cestu aj iné miesto, ako je miesto výkonu práce, resp. miesto pravidelného pracoviska.
· Upraviť Príkaz primátora tak, aby povinnosť prikladať podpornú dokumentáciu pri vyslaní zamestnanca na tuzemskú, resp. zahraničnú pracovnú cestu bola viazaná výlučne na prípady, v ktorých je takáto dokumentácia nevyhnutná z hľadiska účelu pracovnej cesty. 
· Zvážiť do budúcnosti možnosť využiť pri realizovaní agendy týkajúcej sa CP elektronizáciu celého procesu, čím by sa vystavovanie, schvaľovanie a archivácia CP zjednodušili, urýchlili a súčasne by sa znížila administratívna záťaž pri vedení tejto agendy v papierovej forme.
Písomný zoznam prijatých opatrení: doručený na ÚHK v stanovenom termíne.
KONTROLA č. 10/2025
Základná škola s materskou školou, Ulica Andreja Kubinu 34, Trnava
Termín kontroly: 29.4.2025 – 1.7.2025, s prerušením, ukončená 29.7.2025
Kontrola nakladania s majetkom a hospodárenia s finančnými prostriedkami
Kontrolné zistenia:
1. Rozpočet ZŠ s MŠ, finančné výkazy, hospodárenie ZŠ s MŠ.
KZ č. 1: ZŠ s MŠ v 12 prípadoch nevykonávala zmeny rozpočtu, ktoré boli v kompetencii riaditeľky školy rozpočtovými opatreniami t.j. neuvádzala presun rozpočtových prostriedkov medzi položkami rozpočtu (z akej položky rozpočtu na akú položku vrátane funkčnej klasifikácie, ekonomickej klasifikácie rozpočtovej klasifikácie a výšky finančných prostriedkov), ale k žiadosti o súhlas na vykonanie rozpočtového opatrenia boli doložené už vykonané úpravy rozpočtu, čím nebol dodržaný čl. I. ods. 2 Príkazu primátora mesta Trnava č. 10/2018 (do 31.3.2024) a čl. 5 ods. 1 písm. a) Príkazu primátora mesta Trnava č. 7/2024.
KZ č. 2: ZŠ s MŠ neviedla evidenciu vlastných rozpočtových opatrení schválených riaditeľkou školy, čo nebolo v súlade čl. I. ods. 2 Príkazu primátora mesta Trnava č. 10/2018 (do 31.3.2024) a čl. 5 ods. 1 písm. c) Príkazu primátora mesta Trnava č. 7/2024.
2. Vedenie účtovníctva, účtovné výkazy, účtovné doklady.
KZ č. 3: Platby za dodávateľské faktúry č. 521 až 525 boli uhradené v mesiaci novembri, ale podľa hlavnej knihy za mesiac október boli tieto úhrady zaúčtované k 31.10.2024, čím bol porušený § 4 ods. 2 zákona o účtovníctve a § 2 Opatrenia MF SR podľa ktorého „dňom uskutočnenia účtovného prípadu je deň, v ktorom dôjde k platbe záväzku“.
4. Inventarizácia majetku, záväzkov a rozdielu majetku a záväzkov.
KZ č. 4: Povinná osoba nevypracovala inventúrny súpis účtu 355 - Zúčtovanie transferov rozpočtu obce a vyššieho územného celku, čím nekonala v súlade s § 30 ods. 2 zákona o účtovníctve
KZ č.5: ZŠ s MŠ inventarizovala peňažné prostriedky v hotovosti k 20.12.2024, čo nebolo v súlade s ustanovením § 29 ods. 3 zákona o účtovníctve.
KZ č. 6: Inventarizačný zápis ZŠ s MŠ 2024 neobsahuje všetky výsledky vyplývajúce z porovnania skutočného stavu majetku, záväzkov a rozdielu majetku a záväzkov s účtovným stavom, čo nie je v súlade s § 30 ods. 3 písm. b) zákona o účtovníctve.
5. Verejné obstarávanie tovarov, služieb a stavebných prác.
KZ č. 7: ZŠ s MŠ na rok 2024 nevypracovala plán nákupov a ani plán verejného obstarávania, čo nebolo v súlade s ustanovením čl. II ods. 2.3. Smernice platnej od 1.1.2024.
KZ č. 8: PHZ bola vo väčšine kontrolovaných prípadoch stanovená ako cena s DPH, čo nebolo v súlade s § 6 ods. 1 zákona o VO.
KZ č. 9: ZŠ s MŠ obstarávala zákazku na stavebné práce s PHZ v sume 63 441,42 eur bez DPH ako zákazku s nízkou hodnotou podľa § 117 zákona o VO, čím nepostupovala v súlade s postupom platným od 1.8.2024 a stanoveným v § 5 ods. 3 zákona o VO.
6. Výkon základnej finančnej kontroly.
KZ č. 10: ZŠ s MŠ pri uskutočňovaní základnej finančnej kontroly nepostupovala v súlade s Metodickým usmernením sekcie auditu a kontroly Ministerstva financií SR č. MF/006646/2022-1411 platného od 22.9.2022 k finančnej kontrole vykonávanej podľa zákona o finančnej kontrole tým, že po vyznačení jednej z troch uvedených možností nevyškrtla vyjadrenia, ktoré sa na danú finančnú operáciu nevzťahovali.
7. Prenájom nebytových a bytových priestorov.
KZ č. 11: Tým, že povinná osoba zaúčtovala úhradu za nájom nebytových priestorov v sume 97,50 eur na účet 602 - tržby z predaja služieb ako poplatok za MŠ/ŠKD, nepostupovala v súlade s ustanovením § 8 ods. 1 zákona o účtovníctve a súčasne s ustanovením § 72 ods. 3 Opatrenia MF SR.
KZ č. 12: Povinná osoba pri účtovaní úhrad za nájom nebytových priestorov zaúčtovala súčet viacerých platieb za nájom od rôznych nájomcov ako jeden účtovný prípad, čím nebola zabezpečená vecná správnosť a preukázateľnosť účtovníctva, čo nebolo v súlade s § 8 ods. 1 a 5 zákona o účtovníctve.
KZ č. 13: Povinná osoba stanovila v 22 nájomných zmluvách termíny splátok úhrad za nájom nebytových priestorov dlhšie ako sú stanovené v PP č. 7/2023, čo nebolo v súlade s čl. 3 ods. 7 PP č. 7/2023. 
KZ č. 14: ZŠ s MŠ neúčtovala o pohľadávke v deň jej vzniku, čo nebolo v súlade s § 8 ods. 1 a ods. 2 zákona o účtovníctve a súčasne s § 2 ods. 1 a § 16 ods. 3 Opatrenia MF SR.
Odporúčania:
· Spracovávať rozpočtové opatrenia riaditeľky tak, aby bol z dokladu zrejmý presun rozpočtových prostriedkov medzi položkami rozpočtu (z akej položky rozpočtu na akú položku vrátane funkčnej klasifikácie, ekonomickej klasifikácie rozpočtovej klasifikácie a výšky finančných prostriedkov).
· Pri evidencii rozpočtových opatrení dôsledne dodržiavať čl. 5 ods. 1 písm. c) Príkazu primátora mesta Trnava č. 7/2024.
· Dôsledne dodržiavať § 4 ods. 2 zákona o účtovníctve a § 2 Opatrenia MF SR.
· Pri inventarizácii majetku, záväzkov, rozdielu majetku a záväzkov dôsledne dodržiavať zákon o účtovníctve aj pri kompletizovaní a správnom vyhotovovaní inventúrnych súpisov a inventarizačného zápisu.
· Inventarizáciu peňažných prostriedkov v hotovosti uskutočniť v termíne v súlade s ustanovením § 29 ods. 3 zákona o účtovníctve.
· Vypracovávať plán VO na každý kalendárny rok, dôležitý z hľadiska výberu najvhodnejšieho postupu zadávania konkrétnej zákazky, čím sa zvyšuje transparentnosť postupov verejného obstarávateľa pri ich zadávaní.
· Pri určovaní predpokladanej hodnoty zákazky postupovať v súlade s § 6 ods. 1. zákona o VO.
· Pri obstarávaní zákaziek dôsledne dodržiavať postupy stanovené zákonom o VO.
· Pri výkone základnej finančnej kontroly postupovať v súlade s platným Metodickým usmernením sekcie auditu a kontroly Ministerstva financií SR.
· Dôsledne dodržiavať ustanovenie § 8 ods. 1 zákona o účtovníctve a súčasne ustanovenie § 72 ods. 3 Opatrenie MF SR.
· Dôsledne dodržiavať ustanovenie § 8 ods. 1 a 5 zákona o účtovníctve.
· Pri stanovovaní termínov úhrad za nájom nebytových priestorov postupovať v súlade s platným PP.
· Pri účtovaní pohľadávok postupovať v súlade s § 8 ods. 1 a ods. 2 zákona o účtovníctve a súčasne s § 2 ods. 1 a § 16 ods. 3 Opatrenia MF SR.
Doplňujúce odporúčania:
· Požiadať zriaďovateľa o prílohu resp. o kópiu prílohy zriaďovacej listiny, v ktorej sú vymedzené hodnoty spravovaných nehnuteľností a hodnoty ďalšieho dlhodobého majetku, ktorý spravovala ZŠ s MŠ podľa stavu k 31.12.2012 a prípadne túto prílohu doplniť o novonadobudnutý majetok v správe ZŠ s MŠ.
· Každú zmenu rozpočtu vykonanú rozpočtovým opatrením v kompetencii riaditeľky školy označiť číslom vzostupne, narastajúcim spôsobom a súčasne chronologicky podľa dátumu.
· V zmysle Metodického usmernenia Ministerstva financií Slovenskej republiky k č. MF/010175/2004-42 zo dňa 8.12.2004 a vysvetliviek k ekonomickej klasifikácii rozpočtovej klasifikácie: výdavky za nájom rohoží zaradiť na položku 636 002 - Nájomné za nájom prevádzkových strojov, prístrojov, zariadení, techniky a náradia, nakoľko pod touto položkou je uvedené nájomné za nájom rohožiek v Opatrení MF SR č. MF/010175/2004-42 a výdavok za nájom tlačiarenských zariadení na položku 636 006 – Nájomné za nájom výpočtovej techniky. Obidva výdavky boli zaradené na položke 637004 – všeobecné služby.
· Aktualizovať čl. 1 ods. 3 Smernice na vedenie pokladne s ustanovením § 10 ods. 1 zákona o účtovníctve.
· Viesť evidenciu pohybu peňažných prostriedkov v hotovosti elektronicky.
· Pri písomnom určovaní inventarizačných komisií postupovať v zmysle platnej internej smernice alebo zvážiť jej aktualizáciu podľa reálnych potrieb.
· Na inventúrnych súpisoch účtov 021 (stavby), 022 (samostatné hnuteľné veci), 023 (dopravné prostriedky), 028 (drobný dlhodobý hmotný majetok) uviesť v samostatnom riadku aj stavy zinventarizovaných účtov oprávok 081, 082, 083, 088.
· Pri najbližšej inventúre účtu 031 uviesť aktuálne číslo listu vlastníctva.
· Na inventúrnych súpisoch účtov účtovej triedy 0 (021, 022, 023, 028, 032) uvádzať konkrétne miesto uloženia.
· Zabezpečiť zrušenie zmlúv na dodávku rôznych druhov potravín, ktoré boli v kontrolovanom období roku 2024 v platnosti a neboli v čase výkonu kontroly ešte ukončené, spôsobom uvedeným v jednotlivých zmluvách.
· Pri uzatváraní zmlúv o nájme nebytových priestorov vždy uvádzať dátum uzatvorenia zmluvy.
· Každú zmenu týkajúcu sa zmluvných podmienok formálne zaznamenať v samostatnom dodatku k nájomnej zmluve.
· Zabezpečiť uhrádzanie mesačných poplatkov za nájom služobného bytu nájomcom v termíne stanovenom v zmluve, t. j. do 15 dňa príslušného mesiaca.
· Zjednotiť v Smernici o povinnom zverejňovaní údaje týkajúce sa lehôt povinného zverejňovania údajov o vyhotovenej objednávke v zmysle infozákona.
· Upraviť v Smernici o zverejňovaní dobu, počas ktorej má byť zmluva zverejnená v zmysle infozákona.
· Z dôvodu väčšej prehľadnosti zaviesť evidenciu uzatvorených zmlúv.
Písomný zoznam prijatých opatrení: doručený na ÚHK v stanovenom termíne.
KONTROLA č. 13/2025
Mestský úrad v Trnave, Trhová 3, Trnava
Termín kontroly: 26.5.2025 – 8.8.2025, ukončená 1.9.2025
Kontrola mzdovej agendy
Kontrolné zistenia:
2. Kontrola dodržiavania mzdových nárokov a vyplácania miezd zamestnancom so zameraním na dodržiavanie všeobecne záväzných právnych predpisov, interných noriem a zmluvných podmienok.
KZ č. 1: V jednom prípade vo vybranej vzorke zamestnancov určenej na kontrolu sa údaje o štruktúre zmluvnej mzdy evidované v systéme, t. j. údaje uvedené v platovej inventúre, nezhodovali s údajmi o štruktúre zmluvnej mzdy uvedenými v dokumente „Oznámenie o výške a zložení zmluvnej mzdy“, čo nebolo v súlade s „Návrhom na zmenu výšky pohyblivej zložky mzdy“ odsúhlasenej primátorom mesta a tiež s údajmi v samotnom „Oznámení o výške a zložení zmluvnej mzdy“ rovnako podpísaným primátorom mesta.
KZ č. 2: Základná finančná kontrola na dokumente „Oznámenie o výške a zložení zmluvnej mzdy“, ktorá bola podľa priloženého dokladu zameraná aj na overenie súladu pripravovanej finančnej operácie s rozpočtom mesta nebola v tejto časti vykonaná zamestnancom zodpovedným za rozpočet miezd, čo nebolo v súlade s § 7 ods. 2 zákona o finančnej kontrole.
KZ č. 3: Povinná osoba nevykonala základnú finančnú kontrolu na 4 „Dohodách o zmene obsahu Dohody o vykonaní práce“, čím nepostupovala v súlade s ustanovením § 7 ods. 1 zákona o finančnej kontrole.
KZ č. 4: Tým, že povinná osoba v dvoch prípadoch vykonala základnú finančnú kontrolu až po uzatvorení dohôd o pracovnej činnosti, nepostupovala v súlade s ustanovením § 7 ods. 1 zákona o finančnej kontrole. 
Odporúčania:
· Pri zadávaní údajov z dokumentu „Oznámenie o výške a zložení zmluvnej mzdy“ do systému dbať na to, aby boli zadávané údaje totožné s údajmi v dokumente.
· Pri vykonávaní základnej finančnej kontroly dôsledne dodržiavať ustanovenie § 7 ods. 2 zákona o finančnej kontrole.
· Pri vykonávaní základnej finančnej kontroly dôsledne dodržiavať ustanovenie § 7 ods. 1 zákona o finančnej kontrole
Doplňujúce odporúčania:
· Vypracovať interný predpis tak, aby bola jednoznačne určená osoba, v postavení vedúceho, zodpovedná za schvaľovanie dochádzky príslušníkov MsP, a ktorá zároveň určí zástupcu v čase svojej neprítomnosti.
· Zaviesť systém spätnej väzby o vyplatenej výške mzdy zamestnancov MsP, ako aj zamestnancov pracujúcich na dohody o prácach vykonávaných mimo pracovného pomeru, ktorý zabezpečí, že zamestnankyne zodpovedné za mzdy a personalistiku na MsP budú po vyplatení miezd pravidelne informované o výsledkoch výplat. 
· Zaoberať sa zlepšením danej situácie napríklad aj tým, aby po spracovaní a vyplatení odmien bol zaslaný report zamestnancovi zodpovednému za spracovanie agendy odmeňovania členov komisií MZ a výborov mestských častí - neposlancov.
· Pri vyhotovovaní platových dekrétov, resp. dokladov s názvom „Oznámenie o výške a zložení zmluvnej mzdy“, a hlavne aj pri následnom zadávaní údajov do systému, zaviedol kontrolný mechanizmus na princípe tzv. „štyroch očí“, s cieľom minimalizovať riziko vzniku chýb, a tým sa zabezpečil súlad údajov o štruktúre zmluvnej mzdy v platovej inventúre so skutočným stavom uvedeným v Návrhu na zmenu výšky pohyblivej zložky mzdy odsúhlaseným primátorom mesta a následnej aj v samotnom „Oznámení o výške a zložení zmluvnej mzdy“. 
· V internom predpise týkajúcom sa výkonu základnej finančnej kontroly podrobne rozpracovať v nadväznosti na konkrétne podmienky mesta ustanovenia zákona o finančnej kontrole, a to tak, aby text interného predpisu obsahoval podrobný návod k výkonu základnej finančnej kontroly. Nie je žiadúce, aby bol text zákona iba mechanicky prevzatý. Kontrolná skupina odporúča zamerať obsah interného predpisu na praktickú stránku, na konkrétne činnosti a procesy na MsÚ a s nimi súvisiace náležité nastavenie výkonu základnej finančnej kontroly. Odporúčame pomôcť si pri vypracovávaní interného predpisu tzv. procesnými mapami znázorňujúce hlavné činnosti za jednotlivé odbory a referáty, ktoré určujú a graficky znázorňujú fázy procesov. Zadefinovanie a grafické znázornenie procesov a určenie jednotlivých fáz nastavených procesov, ku ktorým sa vzťahuje výkon základnej finančnej kontroly, je vhodným nástrojom na zamedzenie potenciálnych rizík spojených s opomenutím výkonu základnej finančnej kontroly, resp. s jej nesprávnym výkonom.
· Zaviesť systém elektronickej evidencie dochádzky zamestnancov, s ktorými povinná osoba uzatvorí dohody.
· S poukazom na nasledovné výhody tohto riešenia:
· oddelené sledovanie hodín - elektronický systém umožňuje zaznamenávať odpracované hodiny samostatne pre pracovný pomer a pre dohody bez manuálneho prepisovania,
· automatické prepojenie dochádzky s mzdovým systémom znižuje riziko, že sa hodiny pomiešajú a vzniknú nezrovnalosti,
· prehľad a kontrola pri kombinovaných úväzkoch – elektronická evidencia jasne a okamžite umožňuje zistiť kedy a v rámci ktorého pracovného úväzku bol zamestnanec v práci.
· Zvážiť zavedenie elektronického systému na vykonávanie základnej finančnej kontroly, ktorý môže prispieť k zefektívneniu interných procesov a ich transparentnosti.
Písomný zoznam prijatých opatrení: doručený na ÚHK v stanovenom termíne.
KONTROLA č. 14/2025
Mestský úrad v Trnave, Trhová 3, Trnava
Termín kontroly: 14.7.2025 – 30.9.2025, ukončená 14.10.2025
Kontrola hospodárenia a nakladania s pohľadávkami mesta
Kontrolné zistenia:
3. Inventarizácia pohľadávok.
KZ č. 1: Kontrolou predloženého „Inventárneho spisu“ bolo zistené, že neobsahoval sídlo účtovnej jednotky, deň začatia inventúry, deň skončenia inventúry, meno, priezvisko a podpisový záznam osoby zodpovednej za príslušný druh majetku (v danom prípade pohľadávky), odporúčania na posúdenie reálnosti ocenenia majetku k dátumu, ku ktorému sa účtovná závierka zostavuje, zistené pri vykonaní inventúry a meno osôb zodpovedných za zistenie skutočného stavu majetku (pohľadávok), čo nebolo v súlade s § 30 ods. 2 písm. a), b),e), h) a o) zákona o účtovníctve.
Odporúčania:
· Pri vypracovaní inventúrneho súpisu dbať na to aby obsahoval všetky zákonom stanovené náležitosti v súlade s § 30 ods. 2 zákona o účtovníctve.
Doplňujúce odporúčania:
· Vypracovať novú smernicu zohľadňujúcu súčasnú situáciu a reagujúc tak na zmeny, ktoré nastali a zároveň, aby bol daný interný predpis vydaný primátorom mesta.
· Zvážiť, či zostať pri súčasnej organizácii práce pri vymáhaní pohľadávok, alebo vytvoriť novú, resp. kumulovanú pozíciu špecifikovanú na proces vymáhania pohľadávok s cieľom zabezpečiť čo najefektívnejší proces ich vymáhania, ktoré predstavujú zdroj príjmov mesta.
· Sledovať a vyhodnocovať úspešnosť postupov, ktoré opatrenia v praxi fungujú najlepšie a v pravidelných intervaloch vyhodnocovať úspešnosť vymáhania.
· Sledovať formálnu správnosť dokladov, ktoré sú výstupom z inventúry a dbať na správne označenie základného účtovného dokladu, ktorý sa vyhotovuje pri inventarizácií majetku a záväzkov v účtovníctve.
· Včas vyrubovať úrok z omeškania podľa § 156 Daňového poriadku.
· Zabezpečiť, aby sa dôsledne zotrvávalo na správnom postupe žurnalizácie spisov v zmysle vyhlášky Ministerstva vnútra Slovenskej republiky č. 410/2015 Z. z. o podrobnostiach výkonu správy registratúry orgánov verejnej moci a o tvorbe spisu ako podzákonnej normy vydanej podľa § 33 ods. 1 písm. d) zákona č. 395/2002 Z. z. o archívoch a registratúrach a o doplnení niektorých zákonov
· Prehodnotiť celý proces inventarizácie na mestskom úrade a rozhodnúť sa, či pokračovať v doteraz natavených pravidlách a postupoch, alebo pristúpiť k zmene a aktualizácii daných procesov, poprípade v budúcnosti k elektronizácii procesu inventarizácie majetku, záväzkov a rozdielu majetku a záväzkov.
Písomný zoznam prijatých opatrení: doručený na ÚHK v stanovenom termíne.
KONTROLA č. 15/2025
ARRIVA Trnava, Nitrianska 5, Trnava
Termín kontroly: 1.9.2025 – 28.11.2025, s prerušením, ukončená 30.1.2026
Kontrola dodržiavania zmluvných podmienok vyplývajúcich zo Zmluvy o službách vo verejnom záujme vo vnútroštátnej pravidelnej mestskej autobusovej doprave na území mesta Trnava vrátane kontroly podkladov k vyúčtovaniu výkonov za rok 2024
Kontrolné zistenia:
2. Kontrola ekonomickej oprávnenosti úplných vlastných nákladov a výnosov podľa položiek vyúčtovania výkonov dopravných služieb za rok 2024 - porovnanie zmluvne dohodnutých podmienok so skutočnosťou.
KZ č. 1: Spoločnosť ARRIVA zahrnula do položky 6.1.1. Náklady súvisiace s výkonom MHD náklad vo výške 2 876,90 eur za poradenské, konzultačné a manažérske služby v mesiacoch marec a apríl 2024, pričom nepreukázala jeho súvislosť s poskytovaním dopravných služieb na území mesta Trnava, čo nebolo v súlade so zmluvou.
KZ č. 2: Spoločnosť ARRIVA zahrnula do položky 6.1.1. Náklady súvisiace s výkonom MHD náklad vo výške 490,41 eur na členský príspevok do Združenia MHD SR, čo nebolo v súlade so zmluvou. Tieto náklady podľa „Prílohy č. 1 – Zoznam ekonomicky oprávnených nákladov“, ktorá je súčasťou zmluvy ako jej neoddeliteľná príloha, patrili do nákladov nezahrňovaných do EON.
KZ č. 3: Spoločnosť ARRIVA neviedla evidenciu nákladov a výnosov z plnenia záväzku dohodnutého v zmluve o dopravných službách v rámci prevádzkovej a správnej réžie oddelene od evidencie nákladov a výnosov z ostatných poskytovaných dopravných služieb a tiež účtovne neoddelila náklady a výnosy vyplývajúce z plnenia záväzku zo služieb vo verejnom záujme, čím nepostupovala v súlade s § 30 ods. 10 zákona o verejnej osobnej doprave a súčasne podľa bodu 8.1.32 zmluvy.
KZ č. 4: Spoločnosť ARRIVA zahrnula do položky č. 8. Prevádzková réžia časť nákladov, pričom nepreukázala ich súvislosť s poskytovaním dopravných služieb na území mesta Trnava, čo nebolo v súlade so zmluvou. Presnú výšku pomernej časti vylúčených nákladov prepočíta kontrolovaný subjekt podľa alokačného kľúča, ktorý používa a oznámi takto vypočítanú sumu mestu Trnava spolu s alokačným kľúčom.
KZ č. 5: Spoločnosť ARRIVA zahrnula do položky č. 10. Správna réžia časť nákladov vo výške 2 813,39 eur, čo nebolo v súlade so zmluvou. Tieto náklady podľa „Prílohy č. 1 – Zoznam ekonomicky oprávnených nákladov“, ktorá je súčasťou zmluvy ako jej neoddeliteľná príloha, patrili do nákladov nezahrňovaných do EON.
Písomný zoznam prijatých opatrení: termín na doručenie do 20.2.2026.
KONTROLA č. 16/2025
Mestský úrad v Trnave, Trhová 3, Trnava
Termín kontroly: 6.10.2025 – 28.11.2025, s prerušením, ukončená 26.1.2026
Kontrola príjmov a výdavkov súvisiacich s akciou Advent v Trnave 2024
Kontrolné zistenia:
4. Kontrola výdavkov akcie Advent v Trnave 2024.
KZ č. 1: Povinná osoba vynaložila finančné prostriedky vo výške 2 500,00 eur na mzdové výdavky pre brigádnikov skôr ako bola zmena rozpočtu schválená rozpočtovým opatrením, čo nebolo v súlade s § 13 ods. 2 zákona č. 583/2004 Z. z. o rozpočtových pravidlách územnej samosprávy v z.n.p., podľa ktorého možno rozpočtové prostriedky použiť len na účely, na ktoré boli v rozpočte mesta schválené.
Odporúčania:
· Dodržiavať ustanovenie § 13 ods. 2 zákona č. 583/2004 Z. z. o rozpočtových pravidlách územnej samosprávy v z.n.p., podľa ktorého rozpočtové prostriedky možno použiť len na účely, na ktoré boli v rozpočte mesta schválené.
Doplňujúce odporúčania:
· V rámci prvotného materiálu k akcii advent, v ktorom sa schvaľuje organizačné zabezpečenie a doteraz aj rozpočet, aby sa časť týkajúca rozpočtu akcie navrhla zobrať iba na vedomie a neskôr, keď už bude zrejmé aké príjmy a výdavky súvisiace s touto akciou budú mestu a organizáciám zapojeným do tejto akcie vznikať, až vtedy ich rozpočtovým opatrením zapojiť do rozpočtu.
· Dbať na správny výpočet cenovej kategórie v Oznámeniach, ktoré sú zasielané predajcom a sú podkladom pre vypracovanie zmlúv na SMMT.
· Všetky rozhodnutia riaditeľa akcie, na ktoré ho MZ splnomocnilo, zdokumentovať aj písomne, aby bolo možné tieto zmeny dokladovať.
· Mestský úrad v spolupráci s organizáciami participujúcimi na tejto akcii vypracuje konečný prehľad o skutočnom plnení, resp. čerpaní schváleného rozpočtu spolu s krátkym zhodnotením akcie z hľadiska financií aj z hľadiska naplnenia jej cieľa a predložiť ho na rokovanie MZ ako informáciu.
Písomný zoznam prijatých opatrení: doručený na ÚHK v stanovenom termíne.
KONTROLA č. 19/2025
Základná umelecká škola Mikuláša – Schneidera Trnavského, Štefánikova 2, Trnava
Termín kontroly: 28.10.2025 – 10.11.2025, ukončená 25.11.2025
Kontrola plnenia opatrení prijatých na odstránenie nedostatkov zistených pri kontrole č. 3/2024 – Kontrola dohôd o prácach vykonávaných mimo pracovného pomeru
Kontrolné zistenia:
2. Stav plnenia prijatých opatrení povinnou osobou pri náprave zistených nedostatkov a odstránení príčin ich vzniku.
KZ č. 1: V troch dohodách o pracovnej činnosti nebol dodržaný stanovený limit práce 10 hodín týždenne, čím nebolo dodržané ustanovenie § 228a ods. 1 písm. a) Zákonníka práce.
Odporúčania:
· Zabezpečiť dodržiavanie ustanovenia § 228a ods. 1 písm. a) Zákonníka práce tým, že pri uzatváraní a evidovaní dohôd o pracovnej činnosti bude kontrolovaný rozsah vykonávanej práce tak, aby neprekročil limit 10 hodín týždenne.
Doplňujúce odporúčania:
· V uzatvorených dohodách vykonávaných mimo pracovného pomeru uvádzať, či pri dohodnutej odmene za vykonanú prácu ide o sadzbu za vyučovaciu (45 minút) alebo bežnú (60 minút) hodinu.
Písomný zoznam prijatých opatrení: doručený na ÚHK v stanovenom termíne.
KONTROLA č. 21/2025
Mestský úrad v Trnave, Trhová 3, Trnava
Termín kontroly: 7.11.2025 – 24.11.2025, ukončená 17.12.2025
Kontrola plnenia opatrení prijatých na odstránenie nedostatkov zistených pri kontrole č. 10/2023 – Kontrola vybavovania sťažností
Kontrolné zistenia:
2. Stav plnenia prijatých opatrení povinnou osobou pri náprave zistených nedostatkov a odstránení príčin ich vzniku.
KZ č. 1: Pri siedmich sťažnostiach zaevidovaných v Centrálnej evidencií sťažností nebol uvedený dátum údaj o dátume pridelenia sťažnosti na vybavenie, čím nebolo dodržané ustanovenie § 10, ods. 1 písm. d) zákona o sťažnostiach.
KZ č. 2: Päť podaní, ktoré boli odborom právnym vyhodnotené ako sťažnosti nebolo zapísaných v Centrálnej evidencií sťažností, čím nebolo dodržané ustanovenia § 10 ods. 1 zákona o sťažnostiach.
Odporúčania:
· Zabezpečiť pri vedení centrálnej evidencie sťažností dôsledné dodržiavanie postupov vyplývajúcich zo zákona o sťažnostiach a Príkazu primátora tým, že sa pri každej zaevidovanej sťažnosti uvedú všetky zákonom stanovené náležitosti. 
· Pri vedení centrálnej evidencie sťažností zabezpečiť dôsledné dodržiavanie postupov vyplývajúcich zo zákona o sťažnostiach a Príkazu primátora aj tým, že všetky podania, ktoré odbor právny vyhodnotí ako sťažnosť budú zapísané v Centrálnej evidencií sťažností.
Písomný zoznam prijatých opatrení: doručený na ÚHK v stanovenom termíne.
KONTROLA č. 22/2025
Mestské služby mesta Trnava, Priemyselná 5, Trnava
Termín kontroly: 11.11.2025 – 1.12.2025, ukončená 19.1.2026
Kontrola plnenia opatrení prijatých na odstránenie nedostatkov zistených pri kontrole č. 14/2023 – Kontrola bežných výdavkov v programe 1. Doprava, podprogram 1.1. Miestne komunikácie, 1.1.1.6 Príspevok pre Mestské služby mesta Trnava
Kontrolné zistenia:
2. Stav plnenia prijatých opatrení povinnou osobou pri náprave zistených nedostatkov a odstránení príčin ich vzniku.
KZ č. 1: Údaje o faktúre 4444027189 z 2.7.2024 (interné číslo 240 459) boli zverejnené v lehote dlhšej ako 30 dní odo dňa zaplatenia faktúry, čo nebolo v súlade s § 5b ods. 2 infozákona.
Odporúčania:
· Zverejňovať údaje o faktúrach za tovary, služby a práce v stanovenej lehote v súlade s § 5b ods. 2 infozákona.
Písomný zoznam prijatých opatrení: doručený na ÚHK v stanovenom termíne.
Rekapitulácia k správam z kontrol (s KZ)
Na základe vykonaných kontrol bolo vyhotovených 17 návrhov správ z kontrol a následne 17 správ z kontrol, v ktorých je uvedených celkom 105 kontrolných zistení. Za kontrolné zistenia sú považované skutočnosti, ktoré nie sú v súlade so všeobecne záväznými právnymi predpismi - porušenia zákonov, vyhlášok, VZN a ostatných vnútorných noriem.
Na základe kontrolných zistení bolo zo strany povinných osôb prijatých 100 opatrení na nápravu zistených nedostatkov a na odstránenie príčin ich vzniku, ktoré boli na ÚHK písomne doručené.
V prípade, že oprávnená osôb (HK) zistí skutočnosti, ktoré nie je možné definovať ako kontrolné zistenie, to znamená, že nedošlo k porušeniu zákona ani ostatnej legislatívy, vtedy odporúča povinnej osobe prijať postupy, ktoré zjednodušia, zefektívnia, urýchlia, sprehľadnia procesy, resp. inak budú prínosom v jej činnosti. Takéto odporúčania sme navrhli povinným osobám v správach z kontrol v celkovom počte 70.
Kompletný zjednodušený prehľad kontrolnej činnosti ÚHK za rok 2025 je uvedený v prehľadnej tabuľke, ktorá tvorí Prílohu č. 1 k Správe o činnosti ÚHK za rok 2025.
B. Ostatná činnosť
Hlavná kontrolórka a útvar hlavného kontrolóra vykonávali v priebehu roka 2025 v súlade so zákonom o obecnom zriadení aj úlohy a činnosti, ktoré mali priamy súvis s kontrolou, resp. podporovali samotnú kontrolnú činnosť.
Do ostatnej činnosti je zahrnuté:
· vypracovanie odborného stanoviska k návrhu rozpočtu mesta na rok 2026 s výhľadom na roky 2027 - 2028
· vypracovanie odborného stanoviska k návrhu záverečného účtu mesta za rok 2024
· návrh plánov kontrolnej činnosti na 2. polrok 2025 a na 1. polrok 2026
· vypracovanie informatívnych správ o výsledkoch kontrol a ich predkladanie na rokovanie mestskej rady a mestského zastupiteľstva
· vypracovanie ročnej správy o kontrolnej činnosti za rok 2024 a jej predloženie na rokovanie mestskej rady a mestského zastupiteľstva
· zúčastňovanie sa na rokovaniach mestskej rady a mestského zastupiteľstva
· poskytovanie stanovísk k materiálom do mestského zastupiteľstva, mestskej rady, resp. poslaneckých komisií mestského zastupiteľstva, ako aj k poradám vedenia mesta
· poskytovanie metodických usmernení a spolupráca s kontrolovanými subjektmi pri vypracovávaní opatrení na odstránenie kontrolou zistených nedostatkov uvedených v správach z kontrol
· poskytovanie súčinnosti pri vybavovaní rôznych podaní v rámci svojich kompetencií
· zúčastňovanie sa zasadnutí Finančnej komisie mestského zastupiteľstva
· zúčastňovanie sa porád vedúcich odborov
· zúčastňovanie sa pracovných stretnutí subjektov mesta
· sledovanie stavu a vývoja dlhu mesta počas rozpočtového roka
· preverenie dodržania podmienok pre prijatie návratných zdrojov financovania pred ich prijatím
· spolupráca so štátnymi orgánmi vo veciach kontroly
· spolupráca s ústrednými orgánmi štátnej správy, kontrolnými orgánmi a ďalšími verejno-právnymi inštitúciami pri výkone vnútornej kontrolnej činnosti
· plnenie úlohy zodpovednej osoby podľa zákona č. 54/2019 Z z. o ochrane oznamovateľov protispoločenskej činnosti a o zmene a doplnení niektorých zákonov 
· spolupráca pri vytváraní a aktualizácii vnútorných noriem a pracovných materiálov
· priebežné dopĺňanie zverejňovaných informácií a materiálov z činnosti útvaru hlavného kontrolóra v priečinku „hlavný kontrolór“ na webovom sídle mesta
Vzdelávanie a odborná príprava:
· v priebehu roku 2025 sa hlavná kontrolórka ako i všetci zamestnanci útvaru hlavného kontrolóra pravidelne zúčastňovali rôznych vzdelávacích aktivít a cieľom neustále si dopĺňať vedomosti potrebné k výkonu kontrol
· účasť na Odborných konferenciách pre hlavných kontrolórov miestnej a regionálnej samosprávy – odborné semináre, diskusie, riešenia aktuálnych problémov s osvedčenými lektormi
· zasadania Členskej rady Asociácie kontrolórov územnej samosprávy
Iná činnosť:
· aktívne zúčastňovanie sa na činnosti profesijného združenia – Asociácia kontrolórov územnej samosprávy (výročná schôdza, členské schôdze, školenia, webináre, diskusné stretnutia a pod.), hlavná kontrolórka je členkou samotného AKUS ako aj Členskej rady ako výkonného orgánu AKUS.
Rozdelenie kontrol podľa povinných osôb (kontrolovaných subjektov)

